Artemisia mutellina

Artemisia mutellina 
Pianta erbosa ch'a viv sempe, àuta da 5 a 15 cm., argentà-lanosa, con gamba sempia e ram strissiant, o drit e ël pé an part lignificà. Le feuje a son bianch argent; le feuje basaj a l'han un curt atach. Ij boton a son formà da 10 o 15 fior giàun òr.

Le tre specie ëd genepì pi conossùe a son:
 Artemisia genipi, ciamà genepì mas-cc;
 Artemisia glacialis, ciamà genepì dij giassé;
 Artemisia mutellina (costa), ciamà genepì bianch o genepì fumela.

Ambient
Pianta caraterìstica dle region alpin-e, a chërs a autësse comprèise tra 1500 e 3000 méter.

Proprietà
As dòvra la piantin-a fiorìa (a l'inissi dla fioridura) e fàita sëcché a l'ombra e a l'aria. Proprietà tòniche e antispasmòdiche.

Cusin-a
L'Artemisia mutellina l'é, d'apress ëd l'Artemisia genipi, ël genepì pi bon për la preparassion ëd licor e tisan-e. Le proprietà amportante për ij genepì a son ij prinsipi amer, ch'a son sfrutà për fé aperitiv e digestiv. A peul ëdcò esse dovrà për curé le maladìe dla respirassion.

 Arferiment bibliogràfich për chi a veul fé dj'arserche pì ancreuse 
 Artemisia mutellina Lambert, 1783

Categorìa:Erbe aromàtiche
Categorìa:Artemisia